als_Latn dik_Latn sag_Latn
Çka nxori në dritë “Debati” në Kërçovë?!!
Safet HYSENI
Me datën 10 janar në ambientet e Hotel-restorantit “Arabella” në Kërçovë u zhvillua një debat me temën “Shqiptarët dhe sfidat e tyre” ku morrin pjesë z. Shpëtim Pollozhani kryetar i Shoqatës së të Dënuarve dhe të Dëmtuarve Politik Shqiptar në Maqedoni si dhe analist politik, z. Kim Mehmedi shkrimtar dhe analist, si dhe unë Safet Hyseni shkrimtar dhe publicist në rolin e udhëheqësit. Ishte hera e parë që në Kërçovë pas 15 viteve të organizohet një debat që do numëroj dështimet politike dhe statusin e robit dhe robshërbetorit të shqiptarëve në Maqedoni.
Në këtë debat përveç të ftuarve të panelit morrin pjesë dhe qytetar të profesioneve të ndryshme të cilët vërtetë të shqetësuar nga dështimi i klasës politike kërkonin që të merren hapa të guximshëm për të hequr zgjedhën nga qafa e popullit. Me një analizë tejet të argumentuar u tha se shqiptarët në Maqedoni kanë një statut të padefinuar dhe të paqëndrueshëm ku nuk përmendet as emri por vetëm shifrat sikur të jetojnë në një shtet pre 200 milion banorësh dhe nuk biem në sy, të thuash nuk hetohemi. Se shteti i Maqedonisë i vetmi në Europë me rregullimin unitar dhe ky rregullim i mundëso për të vazhduar sundimin e egër dhe diskriminimin ndaj më shumë se 30% të popullatës me përkatësi shqiptare. Është e turpshme që shqiptarët me një përqindje të tillë ende të kërkojnë respektimin e të drejtave politike dhe të hiqet diskriminimi ndaj tyre pasi që shumë Asociacione ndërkombëtare kanë pranuar se në këtë shtet ende ka të burgosur politik që ngarkohen me vepra për terrorizëm.
Debati nxori në dritë paaftësinë, inferioritetin dhe injorancën e përfaqësuesve tanë madje dhe korrupsionin dhe vepra të tjera të rënda në kurriz të elektoratit që ua kërkojnë mbështetjen për të vazhduar gjumin e ariut nën sqetullat e ngrohta të pushtetit. Është e turpshme të kërkosh votën e qytetarit madje të kërkosh që dikush të vije dhe të asistoj në gjyqet të cilat udhëhiqen po nga ata që premtojnë se do avancojnë jo vetëm të drejtat por se do bëhemi dhe të barabartë. Duke zbërthyer rastet dhe veprimet e shtetit apo institucioneve të shtetit që nga Sopoti e deri tek Monstra dhe veprimet e formacioneve policore u tha se këto raste brutale dhe të dhunshme rrallë ngjajnë edhe në Amerikën e jugut ku mafia e armatosur ruan kolonit e drogës, madje ata që ne ua kemi dhënë besimin njoftohen pasi që mjetet e informimit kanë dhënë skenat e tmerrit. Paaftësia dhe pamundësia që të barazojnë qytetarin me përkatësi të ndryshme kombëtare dhe fetare ka bërë të mundur që çdo vit të përgatiten procese të montuara dhe kur ata pas një dekade si procesi i Sopotit të shpallen të pafajshëm, askush nga regjisorët e skenarëve të mos mbaj përgjegjësi, dhe kjo u është lejuar që shqiptarët më zi se në ish RSFJ të jenë eksperiment zbavitës për gjyqet dhe policin shovene të Maqedonisë.
Thyerja e dyerve, dritareve, drejtimi i tytave fëmijëve në gjumë dhe në dhoma të fjetjeve është vepër që e ngarkon çdo përfaqësues që ka kërkuar të jetoj me votën e shqiptarit, por që i amniston të pamoralshmit, antikombëtarët, të shiturit, të korruptuarit, tenderashët... E gjithë kjo është në saje të statusit të padefinuar. Të gjithë u tha se dimë të lexojmë dhe se shqiptarët nuk janë shteformues ashtu siç na e shesin një pjesë analfabetësh partiak; pozitë e opozitë. Për të mos u mashtruar sërish elektorati u tha se NATO garanton paq e siguri të jashtme për të cilën Maqedonia nuk ka rrezik, ndërsa aleanca nuk bënë ndërrimin e ligjeve, si dhe nuk ka bashkim në Europë kur ne ende nuk mësojmë me një abetare dhe nuk mësojmë historinë dhe kulturën tonë të përbashkët me autor shqiptar për historinë na e shkruajnë autor të Enciklopedisë. Sa i përket kulturës u tha se shqiptarët nuk janë pjesë e buxhetit dhe iu duhet 7 vjet që të thithin mjetet e një luani që është ndërtuar në Shkup, ndërsa institucionet arsimore janë aq shumë të politizuara sa që brenda ditës shërbëtori bëhet mësues e mësuesi këpucëtar. Zgjedhjet e fundit me mërgatën kanë qenë një lojë pazari pasi që shqiptarët humbën në Prishtinë, Tiranë dhe Zvicër siç bëhet çdo herë Pazar më mërgatën tonë që Maqedonisë i sjell një miliard euro në vit, ndërsa ne i shpërblyem me 2 mësues shqiptar dhe me 14 maqedonas. Kërçovën brenda 12 vitesh e kanë braktisur vetëm me martesa 10 mijë të rinj por e njëjta është dhe me Strugën, Kumanovën dhe Dibrën. Sivjet në Kërçovë janë regjistruar vetëm 132 shqiptarë në klasën e parë dhe mbi 478 në perëndim. Cilat janë politikat e shqiptarëve për zhvillim ekonomik përveç tenderëve dhe xhipave të partiakëve që takohen me elektoratin njëherë në katër vjet.
E keqja e shqiptarëve janë injoranca, inferioriteti, korrupsioni... të gjitha këto që përbëjnë hipotekën e madhe me të cilën i ka stolis pushteti. Përgjegjësia e subjekteve nuk është e njëjtë, mbase edhe ata e din këtë. MO është një dokument e vdekur, dhe se kuadri shqiptar është në hipoteka të rënda dhe nuk ka as më të paktën mundësi për të ndryshuar gjendjen e mjeruar të shqiptarëve, por faji bije mbi të gjithë që i kanë mbyllur sytë përpara një të keqeje që na është ngjit si ushejza. Është e turpshme të bëhet pyetja se përse 30% e shqiptarëve në Maqedoni nuk mund të realizojnë të drejtat e tyre as sa 2% e serbëve në Kosovë. Në këtë debat doli edhe një e dhënë se vendet e punës shiten në mënyra të ndryshme, këtë të gjithë e din dhe askush nuk mund të amnistohet nga ky amoralitet i banalizuar. Opozita e sotme e votoj Shkupin 2014 ndërsa pozita e ndërtoj e ne bëjmë politik katundesh, kjo është simbolika e politikës katundare. Duke sjell çdo njëri në debat argumente që nga mosdija e dreri tek hipotekat u tha se ka zgjidhje për dalje nga ky qorrsokak ku na kanë futur ata që ne u besuam verbërisht. Maqedonia nuk mundet pa shqiptar, shqiptarët brenda një dite munden që t’ia shtinë dy këmbët në një këpucë, por jo këta që janë futur në hipoteka, por e vetmja shpresë është rinia, ajo rini e cila duhet të vetëdijesohet dhe të bëjë parlamentin e vet me forcën dhe dijen e vet. Shqiptarët formuan shumë shtete e ky i fundit nuk ka identik edhe po të duan ata s’mund ta bëjnë, është vonë globalizimi i sotëm nuk mund të pranoj shkencën e shpikjes së njeriut të ri që po prodhon VMRO bashkë me BDI. Faik Konica ka thënë: “Për inat të shqiptarëve, Shqipëria do bëhet”. Debati ishte i dobishëm për të marr guxim intelektualët, të vetëdijësoj ushtarët dhe argatët e pozitës dhe të opozitës që në një mënyrë mbajnë njëra tjetrën në kurriz të popullit.
Loja me letërnjoftime dhe nënshtetësi në Maqedoni
- Latas – Selmanit: Ti mund të përfaqësosh UÇK-në dhe shqiptarët, jo gazetarët
- Nervozohet Orhan Ibrahimi pas kritikave të Xhelal Nezirit
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Ja emisioni skandaloz i Vasko Eftovit ku ofendohet Adem Jashari (VIDEO)
- Gruevski nuk e përjashton mundësinë e destablizimit të vendit!
- Zaev: Po rritet përkrahja e shqiptarëve për “bombat”
- Sot Zaev publikon “bombën” e 14 me radhë
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn